Virallinen lehti nro C 047 , 19/02/1996 s. 0015



A4-0336/95 Ehdotus Euroopan parlamentin ja neuvoston päätökseksi Euroopan laajuisia televerkkoja koskevista suuntaviivoista (KOM(95)0224 - C4-0225/95 - 95/0124(COD)) Ehdotus hyväksyttiin seuraavin tarkistuksin: (Tarkistus 47) Johdanto-osan ensimmäinen kappale >Alkuperäinen teksti> Euroopan laajuisten televerkkojen täytäntöön panemisen ja kehittämisen tavoitteena on varmistaa tietojen jakelu ja vaihto koko yhteisössä; tämä on edellytyksenä «tietoyhteiskunnan» toteutumiselle, joka muodostuu, kun kenellä tahansa kansalaisella, yrityksellä tai julkisella viranomaisella unionissa on saatavillaan kaikki tarvitsemansa tieto sen laadusta tai määrästä riippumatta; >EP:n äänestyksessä hyväksytty teksti> Euroopan laajuisten televerkkojen täytäntöön panemisen ja kehittämisen tavoitteena on varmistaa tietojen jakelu ja vaihto koko yhteisössä; tämä on edellytyksenä sille, että unionin kansalaiset ja teollisuus, ja erityisesti pk- yritykset, voivat saada mahdollisimman suuren hyödyn televiestinnästä, jotta sellainen «tietoyhteiskunta» toteutuu, jossa sovellutusten, palveluiden ja televiestintäverkkojen kehitys on keskeisessä asemassa varmistettaessa, että kenellä tahansa kansalaisella, yrityksellä tai julkisella viranomaisella unionissa, mukaan lukien vähemmän kehittyneet ja syrjäiset alueet, on saatavillaan kaikki tarvitsemansa tieto sen laadusta tai määrästä riippumatta; (Tarkistus 5) Johdanto-osan yhdeksäs kappale >Alkuperäinen teksti> yhteistä etua koskevat hankkeet voidaan useissa tapauksissa jo panna täytäntöön nykyisissä televerkoissa Euroopan laajuisten sovellusten tarjoamiseksi; on laadittava suuntaviivat tällaisten yhteistä etua koskevien hankkeiden määrittämiseksi; >EP:n äänestyksessä hyväksytty teksti> yhteistä etua koskevat hankkeet voidaan useissa tapauksissa jo panna täytäntöön nykyisissä televerkoissa, erityisesti Euro-ISDN-verkoissa, Euroopan laajuisten sovellusten tarjoamiseksi; on laadittava suuntaviivat tällaisten yhteistä etua koskevien hankkeiden määrittämiseksi hyväksymällä täysin avoimet perusteet ehdotusten valinnassa sekä niiden täytäntöönpanon valvonnassa; (Tarkistus 6) Johdanto-osan yhdeksäs kappale a (uusi) >EP:n äänestyksessä hyväksytty teksti> valittavien ehdotusten ja kansallisella tai alueellisella tasolla hyväksyttyjen vastaavien aloitteiden täytäntöönpano on yhteensovitettava unionin alueella; (Tarkistus 7) Johdanto-osan kymmenes kappale >Alkuperäinen teksti> tällaisia hankkeita valitessa ja täytäntöön pantaessa olisi otettava huomioon sekä teleorganisaatioiden tarjoamat infrastruktuurit että muiden palvelujen välittäjien tarjoamat vaihtoehtoiset infrastruktuurit, >EP:n äänestyksessä hyväksytty teksti> tällaisia hankkeita valitessa ja täytäntöön pantaessa olisi otettava huomioon kaikki nykyisten ja uusien palvelujen välittäjien tarjoamat infrastruktuurit, (Tarkistus 8) Johdanto-osan kahdestoista kappale >Alkuperäinen teksti> tämänhetkiset verkot, joihin nykyinen ISDN sisältyy, ovat muuttumassa kehittyneiksi verkoiksi, joiden tarjoama datasiirtonopeus vaihtelee aina laajakaistaiseen suorituskykyyn asti, ja joita voidaan mukauttaa erilaisiin, erityisesti multimediapalvelujen ja -sovellusten tarjonnan tarpeisiin; tämä kehitys tulee johtamaan laajakaistaisten monipalveluverkkojen (IBCN) toteutumiseen; IBCN tulee muodostamaan optimaalisen alustan tietoyhteiskunnan sovellusten rakentamiselle, >EP:n äänestyksessä hyväksytty teksti> tämänhetkiset verkot, joihin olemassa oleva Euro-ISDN sisältyy, muuttuvat kehittyneiksi verkoiksi, joiden tarjoama datasiirtonopeus vaihtelee aina laajakaistaiseen suorituskykyyn asti, ja joita voidaan mukauttaa erilaisiin, erityisesti multimediapalvelujen ja -sovellusten tarjonnan tarpeisiin; tämä kehitys tulee johtamaan laajakaistaisten monipalveluverkkojen (IBCN) toteutumiseen; IBCN tulee muodostamaan optimaalisen alustan tietoyhteiskunnan tulevien sovellutusten rakentamiselle, (Tarkistus 48) Johdanto-osan kuudestoista kappale >Alkuperäinen teksti> olisi varmistettava yhteisön eri ohjelmien tehokas yhteensovittaminen erityisesti PK-yritysten hyväksi toteutettavien ohjelmien ja tietosisältöön kohdistuvien ohjelmien (kuten INFO 2000 ja MEDIA 2) sekä muiden tietoyhteiskuntahankkeiden kanssa; >EP:n äänestyksessä hyväksytty teksti> olisi varmistettava tehokas yhteensovittaminen Euroopan laajuisten televiestintäverkkojen kehittämisen, jonka pitäisi kohdistua todellisiin huolenaiheisiin eikä esittelyyn, tietoisuuden lisäämiseen tai kokeellisiin hankkeisiin, ja tutkimusta, teknologista kehittämistä ja esittelyä koskevaan IV puiteohjelmaan kuuluvien erityisohjelmien välillä sekä muiden tietoyhteiskunnan toteuttamiseen suunnattujen ohjelmien välillä, ja erityisesti PK-yritysten hyväksi toteutettavien ohjelmien ja tietosisältöön kohdistuvien ohjelmien (kuten INFO 2000 ja MEDIA 2) sekä muiden tietoyhteiskuntahankkeiden kanssa; (Tarkistus 10) Johdanto-osan kahdeksastoista kappale >Alkuperäinen teksti> televiestintäalaa ollaan asteittain vapauttamassa; Euroopan laajuisten sovellusten, palvelujen ja verkkojen kehittyminen riippuu pääasiassa yksityisistä aloitteista; tämän Euroopan laajuisen kehityksen on oltava markkinoiden tarpeiden mukaista; tämän huomioon ottaen niitä alan toimijoita, joita asia kiinnostaa, pyydetään toimijoille yhdenvertaiset mahdollisuudet takaavia menettelyjä noudattaen ehdottamaan yhteistä etua koskevia erityishankkeita valituilta pääalueilta; nämä menettelyt olisi määriteltävä ja olisi hyväksyttävä luettelo valituista pääalueista; yhteistä etua koskevien erityishankkeiden yksilöimisessä komissiota avustaa komitea, >EP:n äänestyksessä hyväksytty teksti> televiestintäalaa ollaan asteittain vapauttamassa; Euroopan laajuisten sovellusten, palvelujen ja verkkojen kehittyminen riippuu pääasiassa yksityisistä aloitteista; tämän Euroopan laajuisen kehityksen on oltava Euroopan tasolla markkinoiden tarpeiden mukaista tai sellaisten yhteiskunnan todellisten, merkittävien tarpeiden mukaista, joita markkinavoimat yksin eivät täytä; tämän huomioon ottaen niitä alan toimijoita, joita asia kiinnostaa, pyydetään toimijoille yhdenvertaiset mahdollisuudet takaavia menettelyjä noudattaen ehdottamaan yhteistä etua koskevia erityishankkeita ensisijaisilta alueilta; yhteistä etua koskevat hankkeet on yksilöitävä perustamissopimuksen määräysten mukaisesti ja erityisesti sen 129 d artiklan mukaisesti, (Tarkistus 49) Johdanto-osan yhdeksästoista kappale >Alkuperäinen teksti> yhteisön rahoitustuesta tämän päätöksen mukaisesti yksilöityjen yhteistä etua koskevien hankkeiden täytäntöönpanemiseksi olisi päätettävä yleisistä periaatteista rahoitustuen myöntämiseksi Euroopan laajuisten verkkojen alalla annetun asetuksen mukaisesti; tämän asetuksen mukaan kyseisten jäsenvaltioiden on annettava tietty määrä tukea yhteistä etua koskeville hankkeille; >EP:n äänestyksessä hyväksytty teksti> yhteisön rahoitustuesta tämän päätöksen mukaisesti yksilöityjen yhteistä etua koskevien hankkeiden täytäntöönpanemiseksi ei olisi päätettävä ainoastaan yleisistä periaatteista rahoitustuen myöntämiseksi Euroopan laajuisten verkkojen alalla annetun asetuksen mukaisesti, vaan on käytettävä synergisesti kaikkia televiestintäalan uusien suuntausten kehittämiseen tarkoitettuja rahoitustuen muotoja, ja erityisesti koheesiorahastoa ja rakennerahastoa, paremman hyödyn saamiseksi eri rahoituslähteiden yhteensovittamisesta ja mahdollisimman suuren hyödyn saamiseksi televiestintäpotentiaalista yhtenäismarkkinoiden täydentämisessä ja unionin teollisuuden lähitulevaisuudessa kohtaamiin haasteisiin vastaamisen parantamisessa sekä taloudellisen ja sosiaalisen koheesien välineenä; edellä mainitun asetuksen mukaan kyseisten jäsenvaltioiden on annettava tietty määrä tukea yhteistä etua koskeville hankkeille; (Tarkistus 14) Johdanto-osan kahdeskymmenes kappale >Alkuperäinen teksti> komissio toteuttaa toimenpiteet verkkojen yhteentoimivuuden varmistamiseksi ja jäsenvaltioiden Euroopan laajuisten televerkkojen täytäntöönpanoa koskevien toimintojen yhteensovittamiseksi, >EP:n äänestyksessä hyväksytty teksti> komissio ehdottaa tarvittavia asetuksia ja toteuttaa toimenpiteet kaikkien yhdistettyjen verkkojen täydellisen yhteentoimivuuden varmistamiseksi ja jäsenvaltioiden Euroopan laajuisten televerkkojen täytäntöönpanoa koskevien toimintojen yhteensovittamiseksi, vaikka ne osallistuvat edellä mainittuihin yhteistä etua koskeviin hankkeisiin, (Tarkistus 15) 1 artikla >Alkuperäinen teksti> Tässä päätöksessä laaditaan suuntaviivat, jotka koskevat Euroopan laajuisten televerkkojen alalla toteutettavien toimenpiteiden tavoitteita, painopisteitä ja pääperiaatteita. Näissä suuntaviivoissa määritetään pääalueet yhteistä etua koskeville hankkeille sekä menettely yhteistä etua koskevien erityishankkeiden yksilöimiseksi näiltä pääalueilta. >EP:n äänestyksessä hyväksytty teksti> Tässä päätöksessä laaditaan suuntaviivat, jotka koskevat Euroopan laajuisten verkkojen alalla toteutettavien toimenpiteiden tavoitteita, painopisteitä ja pääperiaatteita televiestinnän infrastruktuurin alalla. Näissä suuntaviivoissa määritetään pääalueet yhteistä etua koskeville hankkeille sekä menettely yhteistä etua koskevien erityishankkeiden yksilöimiseksi näiltä pääalueilta. (Tarkistus 18) 2 artikla, johdantolause ja ensimmäinen luetelmakohta >Alkuperäinen teksti> Yhteisö tukee televerkkojen ja erityisesti laajakaistaisten monipalveluverkkojen (IBCN) yhteenliittämistä, yhteentoimivien palvelujen ja sovellusten sekä tähän vaadittavien infrastruktuurien toteuttamista, niiden laajentamista sekä pääsyä niihin yleistavoitteinaan: - tietoyhteiskuntaan siirtymisen helpottaminen erityisesti sosiaalisten tarpeiden täyttymisen edistämiseksi ja elämänlaadun parantamiseksi, - Euroopan teollisuuden kilpailukyvyn parantaminen ja sisämarkkinoiden lujittaminen, - sosiaalisen ja taloudellisen yhteenkuuluvuuden lujittaminen, - työpaikkoja luovien uuden kasvun toiminta-alojen kehityksen nopeuttaminen. >EP:n äänestyksessä hyväksytty teksti> Yhteisö tukee televiestinnän infrastruktuuriin liittyvien verkkojen yhteenliittämistä, yhteentoimivien palvelujen ja sovellusten luomista ja kehittämistä sekä pääsyä niihin yleistavoitteinaan: - tietoyhteiskuntaan siirtymisen helpottaminen teknisesti ja kokemusten hankkiminen uusien verkkojen ja sovellusten käytön vaikutuksista sosiaaliseen toimintaan ja sosiaalisten tarpeiden täyttymisen edistämiseksi ja elämänlaadun parantamiseksi, (Tarkistus 50) 3 artikla >Alkuperäinen teksti> Painopisteinä 2 artiklassa mainittujen tavoitteiden toteuttamisessa ovat: >EP:n äänestyksessä hyväksytty teksti> Painopisteitä 2 artiklassa mainittujen tavoitteiden toteuttamisessa ovat seuraavassa järjestyksessä: >Alkuperäinen teksti> - Euroopan tietoyhteiskunnan kehitystä tukevien, erityisesti yhteistä etua koskevien sovellusten toteutettavuuden varmistaminen ja sen jälkeen niiden laajentaminen. >EP:n äänestyksessä hyväksytty teksti> a) Sellaisten Euroopan laajuisten geneeristen palvelujen teknisen ja kaupallisen toteutettavuuden varmistaminen ja sosiaalisten seurausten arvioiminen ja sen jälkeen niiden laajentaminen, jotka tarjoavat rajattoman tiedonsaannin myös haja-asutus- ja syrjäseutualueilla, ja jotka ovat yhteentoimivia vastaavien palvelujen kanssa maailmanlaajuisella tasolla. >Alkuperäinen teksti> - Taloudelliseen ja sosiaaliseen yhteenkuuluvuuteen myötävaikuttavien sovellusten toteutettavuuden varmistaminen ja sen jälkeen niiden laajentaminen parantamalla pääsyä tietojärjestelmiin koko unionissa, jonka perustana on Euroopan kulttuurien moninaisuus. >EP:n äänestyksessä hyväksytty teksti> b) Televerkoissa olevien aukkojen ja puutteiden yksilöiminen ja korjaaminen niiden kaikkien komponenttien yhteenliittämisen ja yhteentoimivuuden tehostamiseksi Euroopassa ja maailmanlaajuisella tasolla erityisesti Euro- ISDN-verkkojen osalta ja myös IBC-verkkojen silloin, kun se on tunnistetun merkittävän potentiaalisen markkinakysynnän mukaista. >Alkuperäinen teksti> - Toimet sellaisten alueiden välisten aloitteiden kannustamiseksi, joissa epäsuotuisimmat alueet yhdistyvät Euroopan laajuisten telepalvelujen ja sovellusten käyttöön ottamiseksi. >EP:n äänestyksessä hyväksytty teksti> c) Euroopan tietoyhteiskunnan kehitystä tukevien, erityisesti yhteistä etua koskevien sovellusten ja sovellusten, jotka perustuvat Euroopan kulttuuriselle moninaisuudelle tai edistävät kansalaisten välistä luovaa ajatusten vaihtoa ja yhteiskunnalliseen tai poliittiseen toimintaan osallistumista, teknisen ja kaupallisen toteutettavuuden varmistaminen teknisten ja sosiaalisten seurausten arviointi ja sen jälkeen niiden laajentaminen. >Alkuperäinen teksti> - Sisämarkkinoiden vahvistumiseen ja työpaikkojen luomiseen myötävaikuttavien sovellusten ja palvelujen ja niistä erityisesti sellaisten, jotka tarjoavat PK-yrityksille keinoja kehittää kilpailukykyään Euroopan unionissa ja maailmanlaajuisesti, toteutettavuuden varmistaminen ja sen jälkeen niiden laajentaminen. >EP:n äänestyksessä hyväksytty teksti> d) IBC-runkoverkkojen toteutettavuuden tutkiminen siellä, missä tällaisia sovelluksia ja palveluja tarvitaan, sekä tällaisten verkkojen yhteenliittämisen edistäminen. >Alkuperäinen teksti> - Sellaisten Euroopan laajuisten geneeristen palvelujen toteutettavuuden varmistaminen ja sen jälkeen niiden laajentaminen, jotka tarjoavat rajattoman tiedonsaannin myös haja-asutus- ja syrjäseutualueilla, ja jotka ovat yhteentoimivia vastaavien palvelujen kanssa maailmanlaajuisella tasolla. >EP:n äänestyksessä hyväksytty teksti> e) Sisämarkkinoiden vahvistumiseen ja työpaikkojen luomiseen myötävaikuttavien sovellusten ja palvelujen ja niistä erityisesti sellaisten, jotka tarjoavat PK-yrityksille keinoja kehittää kilpailukykyään Euroopan unionissa ja maailmanlaajuisesti, toteutettavuuden varmistaminen ja sen jälkeen niiden laajentaminen. >Alkuperäinen teksti> - Uusien erittäin laajakaistaisten optisten runkoverkkojen toteutettavuuden tutkiminen siellä, missä tällaisia sovelluksia ja palveluja tarvitaan, sekä tällaisten verkkojen yhteenliittämisen edistäminen. >EP:n äänestyksessä hyväksytty teksti> f) Taloudelliseen ja sosiaaliseen yhteenkuuluvuuteen myötävaikuttavien sovellusten toteutettavuuden varmistaminen ja sen jälkeen niiden laajentaminen parantamalla pääsyä tietojärjestelmiin koko unionissa. >Alkuperäinen teksti> - Televerkoissa ja erityisesti IBC-verkoissa olevien aukkojen ja puutteiden yksilöiminen ja korjaaminen niiden kaikkien komponenttien yhteenliittämisen ja yhteentoimivuuden tehostamiseksi Euroopassa ja maailmanlaajuisella tasolla. >EP:n äänestyksessä hyväksytty teksti> g) Toimet sellaisten rajat ylittävien, alueiden välisten aloitteiden kannustamiseksi, joissa epäsuotuisimmat alueet yhdistyvät Euroopan laajuisten telepalvelujen ja sovellusten käyttöön ottamiseksi. >EP:n äänestyksessä hyväksytty teksti> h) Sellaisten sovellusten tukeminen, jotka vahvistavat tiedon, keskinäisen lähentymisen ja mahdollisimman laajan taloudellisen, kulttuurin liittyvän ja yhdistävän vaihdon siteitä Välimeren alueen, Keski- ja Itä-Euroopan alueen maiden, IVY-maiden ja Latinalaisen Amerikan maiden kanssa. (Tarkistus 20) 4 artiklan ensimmäinen luetelmakohta >Alkuperäinen teksti> . Yhteistä etua koskevien hankkeiden yksilöiminen; >EP:n äänestyksessä hyväksytty teksti> . Yhteistä etua koskevien hankkeiden yksilöiminen täysin avoimin perustein ehdotusten valinnassa ja niiden täytäntöönpanon valvonnassa. (Tarkistus 22) 4 artiklan kuudes luetelmakohta a (uusi) >EP:n äänestyksessä hyväksytty teksti> . Tiedonvälityksen kehittäminen ja parantaminen julkisen hallinnon tasolla paremman yhteensovittamisen aikaansaamiseksi julkisen ja yksityisen sektorin välillä ja julkisen sektorin ja kansalaisten välillä julkisen telehallinnon avulla. (Tarkistus 23) 5 artikla >Alkuperäinen teksti> Tässä päätöksessä Euroopan laajuisten televerkkojen kehitys varmistetaan panemalla täytäntöön yhteistä etua koskevia hankkeita. Luettelo pääalueista, joiden joukosta yhteistä etua koskevat hankkeet yksilöidään, on liitteessä 1. >EP:n äänestyksessä hyväksytty teksti> Tässä päätöksessä Euroopan laajuisten verkkojen kehitys televiestinnän infrastruktuurin alalla varmistetaan panemalla täytäntöön yhteistä etua koskevia hankkeita. Luettelo pääalueista, joiden joukosta yhteistä etua koskevat hankkeet yksilöidään, on liitteessä 1. (Tarkistus 51) 7 artiklan 1 kohta >Alkuperäinen teksti> 1. Komissio laatii yhteistyössä alan toimijoiden kanssa työohjelman muiden Euroopan laajuisia verkkoja koskevien politiikkojen mukaisesti niiden liitteessä 1 esitettyjen yhteistä etua koskevien hankkeiden pääalueisiin sisältyvien osa-alueiden valitsemiseksi, joilta yhteistä etua koskevia erityishankkeita voidaan ehdottaa. Työohjelma saatetaan tarpeen mukaan ajan tasalle. >EP:n äänestyksessä hyväksytty teksti> 1. Komissio valmistelee yhteistyössä alan toimijoiden kanssa työohjelmaluonnoksen muiden Euroopan laajuisia verkkoja koskevien politiikkojen mukaisesti niiden liitteessä I esitettyjen yhteistä etua koskevien hankkeiden pääalueisiin sisältyvien osa-alueiden valitsemiseksi ja erityisväestöryhmille soveltuvien erityistoimenpiteiden yksilöimiseksi sosiaalisten ja alueellisten perusteiden mukaisesti, jotta varmistetaan heidän intergroimisensa kaikkiin tulevan tietoyhteiskunnan sisältämiin aloihin. Työohjelman hyväksyvät parlamentti ja neuvosto yhdessä ja se saatetaan tarpeen mukaan ajan tasalle perustamissopimuksen 129 d artiklan mukaisesti. (Tarkistus 26) 8 artiklan 2 kohta >Alkuperäinen teksti> Jäljempänä 9 artiklan 1 kohdassa tarkoitetussa tapauksessa komissiota avustaa komitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytyksesi säädetyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan kyseisessä artiklassa määrätyllä tavalla. Puheenjohtaja ei osallistu äänestykseen. Komissio päättää suunnitelluista toimenpiteistä, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto ratkaisee asian määräenemmistöllä. Jos neuvosto ei ole ratkaissut asiaa kolmessa kuukaudessa siitä, kun asia on tullut vireille neuvostossa, komissio tekee päätöksen ehdotetuista toimenpiteistä; >EP:n äänestyksessä hyväksytty teksti> Komissiota avustaa arviointikomitea, joka muodostuu jäsenvaltioiden edustajista ja jonka puheenjohtajana on komission edustaja. Komission edustaja tekee komitealle ja Euroopan parlamentille ehdotuksen toimenpiteistä. Komitea antaa, tarvittaessa äänestettyään, lausuntonsa ehdotuksesta määräajassa, jonka puheenjohtaja voi asettaa, kiireellisyyden mukaan. Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan. Pöytäkirja toimitetaan Euroopan parlamentille. Komission on, niin suurelta osin kuin mahdollista otettava huomioon komitean ja Euroopan parlamentin lausunnot. Sen on ilmoitettava komitealle ja Euroopan parlamentille, millä tavoin niiden lausunnot on otettu huomioon. (Tarkistus 27) 9 artiklan 1 kohdan ensimmäinen alakohta >Alkuperäinen teksti> - edellä 7 artiklassa viitattua työohjelmaa laadittaessa ja sitä ajan tasalle saatettaessa; >EP:n äänestyksessä hyväksytty teksti> Poistetaan. (Tarkistus 28) 9 artiklan 1 kohdan kolmas luetelmakohta >Alkuperäinen teksti> täydentäviä tuki- ja yhteensovittamistoimia määriteltäessä; >EP:n äänestyksessä hyväksytty teksti> täydentäviä tuki- ja yhteensovittamistoimia määriteltäessä, käytännössä pantaessa täytäntöön valittuja ehdotuksia ja kansallisella tai alueellisella tasolla hyväksyttyjä vastaavia aloitteita unionin alueella; (Tarkistus 29) 9 artiklan 2 kohta >Alkuperäinen teksti> 2. Digitaalisiin monipalveluverkkoihin (ISDN) liittyvien yhteistä etua koskevien hankkeiden (joihin viitataan liitteessä 1 olevan 3 kohdan ensimmäisessä luetelmakohdassa) osalta sovelletaan suuntaviivoja, jotka neuvosto hyväksyi. >EP:n äänestyksessä hyväksytty teksti> 2. Digitaalisiin monipalveluverkkoihin (Euro-ISDN) liittyvien yhteistä etua koskevien hankkeiden (joihin viitataan liitteessä 1 olevan 3 kohdan ensimmäisessä luetelmakohdassa) osalta sovelletaan suuntaviivoja, jotka parlamentti ja neuvosto hyväksyi. (Tarkistus 30) 9 artiklan 3 kohta >Alkuperäinen teksti> 3. Komissio ilmoittaa komitealle työohjelman täytäntöönpanon edistymisestä jokaisessa kokouksessaan. >EP:n äänestyksessä hyväksytty teksti> 3. Komissio ilmoittaa komitealle työohjelman täytäntöönpanon edistymisestä jokaisessa kokouksessaan ja kirjallisesti parlamentin toimivaltaiselle valiokunnalle. (Tarkistus 32) Liitteen 1 toisen kappaleen ensimmäinen ja toinen luetelmakohta >Alkuperäinen teksti> - Sovellukset, joiden kautta käyttäjät ovat vuorovaikutuksessa geneeristen palvelujen ja perusverkkojen kanssa ammatillisten, koulutukseen liittyvien tai sosiaalisten tarpeidensa täyttämiseksi. Sovellusten on oltava keskenään yhteentoimivia hyödyttääkseen parhaalla mahdollisella tavalla käyttäjiä koko yhteisössä. >EP:n äänestyksessä hyväksytty teksti> - Sovellukset, joiden kautta käyttäjät ovat vuorovaikutuksessa geneeristen palvelujen ja perusverkkojen kanssa ammatillisten, koulutukseen liittyvien tai sosiaalisten tarpeidensa täyttämiseksi. >Alkuperäinen teksti> - Geneeriset palvelut, jotka muodostuvat yhteensopivista geneerisistä palveluista ja niiden hallinnosta. Tukemalla sovelluksia koskevia yhteisiä tarpeita nämä palvelut täydentävät sovelluksia niiden yhteentoimivuutta edistäen. >EP:n äänestyksessä hyväksytty teksti> - Geneeriset palvelut, jotka muodostuvat yhteensopivista geneerisistä palveluista ja niiden hallinnosta. Tukemalla sovelluksia koskevia yhteisiä tarpeita ja luomalla yhteisiä, yleisiä välineitä uusien sovellusten kehittämiseen ja toteuttamiseen nämä palvelut täydentävät sovelluksia niiden yhteentoimivuutta edistäen. (Tarkistus 33) Liitteen 1 osan 1 johdanto >Alkuperäinen teksti> Seuraavissa kohdissa määritellään pääalueet, joiden joukosta yhteistä etua koskevat hankkeet on yksilöitävä: >EP:n äänestyksessä hyväksytty teksti> Sovellusten on käytettävä paikallisia kieliä, jos kohteena eivät ole ammattikäyttäjien erityisryhmät, ja oltava keskenään yhteentoimivia hyödyttääkseen parhaalla mahdollisella tavalla käyttäjiä koko yhteisössä. Ne on suunnattava mahdollisimman laajoille käyttäjäryhmille ja niiden on esiteltävä kansalaisten mahdollisuuksia käyttää yhteisen edun mukaisia palveluja. Toteutettavuutta varmistettaessa on arvioitava sovelluksen käyttöön ottamisen yhteiskunnalliset ja sosiaaliset vaikutukset. Seuraavissa kohdissa määritellään pääalueet, joiden joukosta yhteistä etua koskevat hankkeet on yksilöitävä: (Tarkistus 34) Liitteen 1 osan 1 toinen luetelmakohta >Alkuperäinen teksti> - Etäopetus ja -koulutus: Kaikille kansalaisille, kouluille, oppilaitoksille ja yrityksille on taattava kehittyneiden etäopetus- ja -koulutuspalvelujen saatavuus. Olisi perustettava keskuksia ja niihin olisi varmistettava pääsy kaikkialta Euroopasta opetusmateriaalin ja palvelujen tarjoamiseksi PK- yrityksille, suurille yrityksille, opetusjärjestelmille ja julkisille hallintoelimille. Olisi kehitettävä ja edistettävä uusia lähestymistapoja tietoyhteiskuntaan liittyvää ammattikoulutusta varten. >EP:n äänestyksessä hyväksytty teksti> - Etäopetus ja -koulutus: Kaikille kansalaisille, kouluille, oppilaitoksille ja yrityksille on taattava kehittyneiden etäopetus- ja -koulutuspalvelujen saatavuus. Olisi perustettava keskuksia ja niihin olisi varmistettava pääsy kaikkialta Euroopasta opetusmateriaalin ja palvelujen tarjoamiseksi PK- yrityksille, suurille yrityksille, opetusjärjestelmille ja julkisille hallintoelimille. Olisi kehitettävä ja edistettävä uusia lähestymistapoja yleis-, korkeakoulu-, ammatti- ja kielikoulutusta varten osana kehitystä kohti tietoyhteiskuntaa. (Tarkistus 35) Liitteen 1 osan 1 neljäs luetelmakohta >Alkuperäinen teksti> - Liikennetelematiikka: Euroopan laajuisia televerkkoja olisi hyödynnettävä tehokkaimmalla mahdollisella tavalla liikenteen alan verkkosuunnitteluun ja logistisen tuen parantamiseksi kuljetusteollisuudessa sekä arvonlisäpalvelujen kehittämiseksi. Telemaattisia järjestelmiä ja palveluja olisi tarpeen mukaan käytettävä työkaluna myös yhteisen liikennepolitiikan täytäntöönpanemisessa: täydentävyys suhteessa Euroopan laajuisiin verkkoihin ja yhteentoimivuus niiden kanssa tullaan varmistamaan. >EP:n äänestyksessä hyväksytty teksti> - Liikennetelematiikka: Euroopan laajuisia televerkkoja olisi hyödynnettävä tehokkaimmalla mahdollisella tavalla liikenteen alan verkkosuunnitteluun ja logistisen tuen parantamiseksi kuljetusteollisuudessa sekä arvonlisäpalvelujen kehittämiseksi. Yhdistettyjä kuljetuksia, muita kuin moottoriajoneuvoja käyttävää henkilöliikennettä, julkista liikennettä ja ympäristöä säästäviä liikennemuotoja pidetään etusijalla. Telemaattisia järjestelmiä ja palveluja olisi tarpeen mukaan käytettävä työkaluna myös yhteisen liikennepolitiikan täytäntöönpanemisessa: täydentävyys suhteessa Euroopan laajuisiin verkkoihin ja yhteentoimivuus niiden kanssa tullaan varmistamaan. (Tarkistus 36) Liitteen 1 osan 1 kuudes luetelmakohta >Alkuperäinen teksti> - Etätyö: Etätyön kehittäminen (kodeissa ja etäistoimistoissa), jota kehittyneet viestintäjärjestelmät tukevat, auttaa uudenlaisen joustavuuden saavuttamisessa työpisteen sijainnin ja työn järjestämisen osalta. Etätyö voi ammattitoimintoja hajauttamalla myös auttaa vähentämään asutuskeskuksiin suuntautuvan päivittäisen liikenteen aiheuttamia haitallisia vaikutuksia ympäristöön. >EP:n äänestyksessä hyväksytty teksti> - Etätyö: Etätyön kehittäminen etäistoimistoissa ja ajateltavissa olevassa määrin kodeissa, jota kehittyneet viestintäjärjestelmät tukevat, auttaa uudenlaisen joustavuuden saavuttamisessa työpisteen sijainnin ja työn järjestämisen osalta. Etätyö voi ammattitoimintoja hajauttamalla myös auttaa vähentämään asutuskeskuksiin suuntautuvan päivittäisen liikenteen aiheuttamia haitallisia vaikutuksia ympäristöön. Tällaisen kehityksen huomioon ottavia sovelluksia on luotava samalla, kun varmistetaan työntekijöiden oikeuksien säilyminen ja estetään etätyöhön mahdollisesti liittyvä sosiaalisen eristäytymisen vaara. Erityisesti on otettava huomioon näiden sovellusten sosiaalisten seurausten arviointi. (Tarkistus 37) Liitteen 1 osan 1 kahdestoista luetelmakohta >Alkuperäinen teksti> - Telemaattiset palvelut työmarkkinoilla: Olisi kehitettävä verkottuneita palveluja kuten paikanhakuun liittyvässä tietopalvelussa käytettäviä tietokantoja muuttuvien työmarkkinoiden tukemiseksi Euroopassa ja työttömyyden vähentämisen edistämiseksi. >EP:n äänestyksessä hyväksytty teksti> - Telemaattiset palvelut työmarkkinoilla: Olisi kehitettävä verkottuneita palveluja kuten paikanhakuun liittyvässä tietopalvelussa käytettäviä tietokantoja muuttuvien työmarkkinoiden tukemiseksi Euroopassa, tiedon levittämiseksi työmahdollisuuksista EU:n laajuisesti, työvoiman liikkuvuuden edistämiseksi ja työsuhteen ehtojen ja työolosuhteiden asteittaiseksi lähentämiseksi. (Tarkistus 38) Liitteen 1 osan 1 kolmastoista luetelmakohta >Alkuperäinen teksti> - Kieli- ja kulttuuriperintö: Olisi tehtävä aloitteita Euroopan kulttuuriperinnön säilyttämisen ja saatavuuden edistämiseksi sekä tietoinfrastruktuurien sisältämien mahdollisuuksien esittelemiseksi, jotta tuettaisiin paikallissisällön kehitystä paikalliskielissä. >EP:n äänestyksessä hyväksytty teksti> - Kieli- ja kulttuuriperintö: Olisi tehtävä aloitteita Euroopan kulttuuriperinnön ja taideteosten säilyttämisen ja saatavuuden edistämiseksi, mukaan lukien museoihin ja kulttuurimuistomerkkeihin liittyvät multimedia- verkot, sekä tietoinfrastruktuurin sisältämien mahdollisuuksien esittelemiseksi, jotta rohkaistaisiin ja lisättäisiin luovaa toimintaa ja saavutuksia ja tuettaisiin paikallissisällön kehitystä ja leviämistä. (Tarkistus 39) Liitteen 1 osan 1 neljästoista luetelmakohta 14 >Alkuperäinen teksti> - Kansalaisten pääsy palveluihin: Olisi esiteltävä sovelluksia, joiden avulla yhteistä etua koskevat palvelut voitaisiin asettaa kansalaisten saataville. Esimerkkeinä näistä voisivat olla kioskien ja päätteiden asentaminen julkisille paikoille sekä älykorttien ja elektronisen rahan käyttö. >EP:n äänestyksessä hyväksytty teksti> Poistetaan. (Tarkistus 40) Liitteen 1 osan 1 neljästoista luetelmakohta a (uusi) >EP:n äänestyksessä hyväksytty teksti> . Pääsy tietokantoihin, jotka palvelevat tutkimusta, yliopistoja ja yrityksiä. (Tarkistus 42) Liitteen 1 osan 2 ensimmäinen luetelmakohta >Alkuperäinen teksti> - Euroopan laajuisten toiminnallisten geneeristen palvelujen täytäntöönpano, joihin sisältyvät erityisesti sähköposti, tiedostojen siirtojärjestelmät, suorakäyttöiset elektroniset tietokannat sekä videopalvelut. Koska näitä Euroopan laajuisia geneerisiä palveluja tarvitaan pikaisesti, niissä on hyödynnettävä olemassaolevia kytkentäisiä perusverkkoja ja käyttäjän pääsyä niihin. Niihin olisi sisällyttävä Euroopan tasolla toimivia palvelutoimintoja kuten tietosuoja ja -turvallisuus, Euroopan laajuinen kioski ja verkkonavigointituet jne. >EP:n äänestyksessä hyväksytty teksti> - Euroopan laajuisten toiminnallisten geneeristen palvelujen täytäntöönpano, joihin sisältyvät erityisesti sähköposti, tiedostojen siirtojärjestelmät, suorakäyttöiset elektroniset tietokannat sekä videopalvelut. Koska näitä Euroopan laajuisia geneerisiä palveluja tarvitaan pikaisesti, niissä on hyödynnettävä olemassaolevia tai käyttöön otettavia sekä kiinteitä verkkoja että matkaviestinverkkoja, ja käyttäjän pääsyä niihin. Niihin olisi sisällyttävä Euroopan tasolla toimivia palvelutoimintoja kuten tietosuoja ja -turvallisuus, erityisesti henkisen omaisuuden suojelu ja maksettavat korvaukset, maksuvälineet ja Euroopan laajuinen kioski, julkisissa tiloissa olevat käyttöpisteet, älykorttien ja elektronisen rahan käytön mahdollistavat järjestelmät, jne. (Tarkistus 43) Liitteen 1 osan 2 toinen luetelmakohta >Alkuperäinen teksti> - Geneeristen palvelujen asteittainen laajentaminen multimediaympäristöön. Nämä palvelut tarjoavat loppukäyttäjälle pääsyn multimediapalveluihin ja voivat kattaa multimediapostin, nopean tiedostojen siirron ja videopalvelut, mukaan lukien tilausvideo, niiden kuitenkaan tarvitsematta rajoittua näihin. Näiden multimediapalvelujen käyttöä yrityksissä ja työpaikoilla olisi kannustettava, kuten myös uusien palvelutoimintojen kuten konekääntäminen, puheentunnistus ja graafiset käyttäjäliitännät. >EP:n äänestyksessä hyväksytty teksti> - Geneeristen palvelujen asteittainen laajentaminen multimediaympäristöön. Nämä palvelut tarjoavat loppukäyttäjälle pääsyn multimediapalveluihin ja voivat kattaa multimediapostin, nopean tiedostojen siirron ja videopalvelut, mukaan lukien tilausvideo, niiden kuitenkaan tarvitsematta rajoittua näihin. Näiden multimediapalvelujen käyttöä yrityksissä ja työpaikoilla olisi kannustettava, kuten myös uusien palvelutoimintojen kuten konekääntäminen, puheentunnistus ja graafiset käyttäjäliitännät, «älykkäät agentit» («intelligent agents»), ja yleisiä, kaikkien käytössä olevia välineitä, jotka perustuvat standardien mukaisiin tai julkisesti saatavilla oleviin spesifikaatioihin. (Tarkistus 44) Liitteen 1 osan 2 kolmas luetelmakohta >Alkuperäinen teksti> - Palvelujen tarjoamisen avoimuuden ja käyttöjoustavuuden perustana olevien yleisten digitaalisten allekirjoitusten käyttöön ottaminen. Geneeriset palvelut ovat riippuvaisia laajasta joukosta niitä täydentäviä ja niiden kanssa kilpailevia palvelujen tarjoajia. Palvelujen tarjoamisen avoimuus ja käyttöjoustavuus ovat olennaisen tärkeitä ja edellyttävät, että elektroniset nimet (yleiset digitaaliset allekirjoitukset) ovat yleisesti saatavilla ja että niitä tuetaan. >EP:n äänestyksessä hyväksytty teksti> - Palvelujen tarjoamisen avoimuuden ja käyttöjoustavuuden perustana olevien yleisten digitaalisten allekirjoitusten käyttöön ottaminen. Geneeriset palvelut ovat riippuvaisia laajasta joukosta niitä täydentäviä ja niiden kanssa kilpailevia palvelujen tarjoajia. Palvelujen tarjoamisen avoimuus ja käyttöjoustavuus henkisen omaisuuden suojaaminen ja maksettavat korvaukset, vaihtoehdon luominen tavanomaisille fyysisille käyttöoikeuksien tarkistusmenettelyille ja elektroniset maksut ovat avainasemassa ja vaativat digitaalisia allekirjoituksia (elektroniset nimet tai anonyymit käyttöoikeuksien tarkistusmenetelmät). (Tarkistus 45) Liitteen 1 osan 4 toinen luetelmakohta >Alkuperäinen teksti> - Tapojen määritteleminen laajakaistaverkkoihin pääsemiksi kaikilla kolmella yksilöidyllä tasolla. >EP:n äänestyksessä hyväksytty teksti> - Tapojen määritteleminen IBC-verkkoihin pääsemiksi. (Tarkistus 46) Liitteen 2 ensimmäinen kohta >Alkuperäinen teksti> Yhteistä etua koskevien hankkeiden valinta asiasta kiinnostuneiden alan toimijoiden vastauksena 7 artiklassa tarkoitettuun ehdotuspyyntöön esittämien hanke-ehdotusten joukosta suoritetaan sen perusteella, missä määrin ne ovat 2 ja 3 artiklassa määrättyjen tavoitteiden ja painopisteiden mukaisia. Hankkeiden on oltava kansainvälisiä ja etusija on annettava luonteeltaan alueiden välisille hankkeille. >EP:n äänestyksessä hyväksytty teksti> Yhteistä etua koskevien hankkeiden valinta asiasta kiinnostuneiden alan toimijoiden vastauksena 7 artiklassa tarkoitettuun ehdotuspyyntöön esittämien hanke-ehdotusten joukosta suoritetaan sen perusteella, kuinka tyypillisiä ne ovat, miten ne kannustavat ja vahvistavat tietoyhteiskunnan sovellusten käyttöä ja kehittämistä ja missä määrin ne ovat 2 ja 3 artiklassa määrättyjen tavoitteiden ja painopisteiden mukaisia. Hankkeissa on oltava mukana toimijoita useammasta kuin yhdestä jäsenvaltiosta ja niiden on oltava kansainvälisiä siinä mielessä, että ne on suunniteltava siten, että ne tyydyttävät koko unionin alueella esiintyviä tarpeita ja että ne toteutetaan useimmissa jäsenvaltioissa. Tämä ei estä toteuttamasta yhdessä jäsenvaltiossa niiden käyttöön ottamisen ensimmäistä vaihetta, jonka tarkoituksena on hankkeen teknisen ja kaupallisen toteutettavuuden tarkistaminen, jos voidaan katsoa, että tämän jäsenvaltion olosuhteet vastaavat olosuhteita muissa jäsenvaltioissa, joissa hanke lopulta toteutettaisiin. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston päätökseksi Euroopan laajuisia televerkkoja koskevista suuntaviivoista (KOM(95)0224 - C4-0225/95 - 95/0124(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle KOM(95)0224 - 95/0124(COD) ((EYVL C 302, 14.11.1995, s. 23)), - ottaa huomioon EY:n perustamissopimuksen 129 d artiklan ensimmäisen kohdan ja 189 b artiklan 2 kohdan, joiden mukaisesti komissio antoi ehdotuksen parlamentille (C4-0225/95), - ottaa huomioon työjärjestyksensä 58 artiklan, - ottaa huomioon 30. marraskuuta 1994 antamansa päätöslauselman suosituksesta Eurooppa-neuvostolle «Eurooppa ja maailmanlaajuinen tietoyhteiskunta» sekä komission tiedonannosta neuvostolle, Euroopan parlamentille, talous- ja sosiaalikomitealle ja alueiden komitealle ((EYVL C 363, 19.12.1994, s. 33)) «Euroopan tie kohti tietoyhteiskuntaa: toimintasuunnitelma», - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön sekä tutkimusta, teknologista kehittämistä ja energia-asioita käsittelevän valiokunnan, aluepoliittisen valiokunnan, liikenne- ja matkailuvaliokunnan sekä kulttuuri-, nuoriso- ja koulutusasioita sekä tiedotusvälineitä käsittelevän valiokunnan lausunnot (A4-0336/95), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, mikäli se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.